Pertabalan Yang di-Pertuan Agong ke-17

Istiadat **Pertabalan Yang di-Pertuan Agong yang ke-17** telah dilangsungkan pada 20 Julai 2024 bagi menabalkan Sultan Ibrahim ibni Sultan Iskandar sebagai Yang di-Pertuan Agong ke-17 pada 2024.  Sultan Ibrahim telah dipilih oleh Raja-Raja Melayu pada Mesyuarat Khas Majlis Raja-Raja ke-263 di Istana Negara pada 27 Oktober 2023 bagi tempoh 5 tahun mulai 31 Januari 2024 untuk menggantikan Al-Sultan Abdullah. 

## Latar belakang
Yang di-Pertuan Agong berkhidmat sebagai raja berperlembagaan dan ketua negara di Malaysia, sebuah jawatan yang ditubuhkan pada 1957 selepas kemerdekaan negara dari United Kingdom. Jawatan ini diisi dengan proses pemilihan dilakukan oleh Majlis Raja-Raja, yang mengandungi sembilan orang raja pemerintah negeri-negeri Melayu. Malaysia menjadi salah satu negara yang mengamalkan pemerintahan beraja dipilih.

Tempoh khidmat Yang di-Pertuan Agong ialah selama lima tahun, dan pelantikan semula secara serta merta tidak diamalkan. Sehingga 30 Januari 2024, Yang di-Pertuan Agong ke-16, Al-Sultan Abdullah akan melengkapkan persemayaman baginda di singgahsana negara.

Sebuah mesyuarat khas diadakan pada 26 Oktober 2023, oleh Majlis Raja-Raja untuk membincangkan pemilihan yang seterusnya. Dalam mesyuarat tersebut, Sultan Johor, Sultan Ibrahim, dipilih sebagai Yang di-Pertuan Agong ke-17, menggantikan Sultan Abdullah. Tempoh 5 tahun baginda akan bermula pada 31 Januari 2024. Sultan Perak, Sultan Nazrin Muizzuddin Shah dipilih sebagai Timbalan Yang di-Pertuan Agong, dengan tempoh khidmat baginda bermula tarikh yang sama.

Berbeza dengan pemerintahan beraja di negara lain, Yang di-Pertuan Agong memulakan jawatan tanpa istiadat pemakhotaan. Sebaliknya, sambutan permulaan diadakan dengan dua istiadat penting, iaitu Istiadat Melafaz dan Menandatangani Surat Sumpah dan Istiadat Pertabalan.

## Istiadat Pertabalan
### Keberangkatan tiba
Permulaan istiadat akan ditandai oleh keberangkatan tiba Raja-Raja, Permaisuri-Permaisuri dan Yang di-Pertua Negeri . Istiadat Pecah Bendera telah dilaksanakan iaitu bendera peribadi masing-masing dipecah dan dikibarkan menandakan keberangkatan tiba tetamu-tetamu kenamaan utama di istana. 

Berikut merupakan senarai ketibaan mengikut turutan masa:

# Timbalan Perdana Menteri Malaysia, Fadillah Yusof
# Timbalan Perdana Menteri Malaysia, Ahmad Zahid Hamidi
# Menteri Kanan di Pejabat Perdana Menteri Singapura, Lee Hsien Loong
# Perdana Menteri Malaysia, Anwar Ibrahim 
# Tengku Mahkota Kelantan, Tengku Muhammad Fakhry Petra
# Yang di-Pertua Negeri Sarawak, Wan Junaidi Tuanku Jaafar
# Yang di-Pertua Negeri Pulau Pinang, Ahmad Fuzi Abdul Razak
# Yang di-Pertua Negeri Melaka, Mohd Ali Mohd Rustam
# Yang di-Pertua Negeri Sabah, Juhar Mahiruddin
# Pemangku Raja Pahang, Tengku Hassanal Ibrahim Alam Shah
# Pemangku Raja Perlis, Tuanku Syed Faizuddin Putra Jamalullail
# Pemangku Sultan Johor, Tunku Mahkota Ismail
# Sultan Kedah, Sultan Sallehuddin
# Sultan Perak, Sultan Nazrin Muizzuddin Shah
# Yang di-Pertuan Besar Negeri Sembilan, Tuanku Muhriz
# Sultan Terengganu, Sultan Mizan Zainal Abidin
# Raja Bahrain, Syeikh Hamad bin Isa Al Khalifa
# Sultan Brunei, Sultan Hassanal Bolkiah

#### Tetamu luar Malaysia
Berikut merupakan senarai tetamu luar Malaysia menyertai istiadat:
# Sultan Brunei, Sultan Hassanal Bolkiah
# Raja Bahrain, Hamad bin Isa Al Khalifa
# Menteri Kanan di Pejabat Perdana Menteri Singapura, Lee Hsien Loong

## Istiadat sebelum

### Istiadat Mengangkat Sumpah dan Menandatangani Surat Sumpah Jawatan

Istiadat mengangkat sumpah dan menandatangani surat sumpah jawatan  Yang di-Pertuan Agong ke-17, Sultan Ibrahim telah berlangsung pada 31 Januari 2024, menandakan permulaan khidmat baginda bagi tempoh 5 tahun. Istiadat didahului dengan keberangkatan Agong baharu dari Istana Bukit Serene, Johor Bahru ke Kuala Lumpur. Sebelum rombongan diraja berangkat ke Kuala Lumpur menaiki pesawat peribadi, Mufti Johor Datuk Yahya Ahmad telah memimpin bacaan doa, disusuli dengan laungan 'Daulat Tuanku' sebanyak tiga kali oleh Datuk Pengelola Bijaya Diraja Istana Negara, Mejar Jeneral Datuk Indera Indera Zahari Mohd Ariffin.  Baginda bersama-sama menteri pengiring, Mohamed Khaled Nordin  dan kerabat diraja berlepas dari Lapangan Terbang Antarabangsa Senai di Johor ke Pangkalan Udara Subang, Selangor sebelum bergerak menghadiri istiadat di ke Istana Negara, Kuala Lumpur. 

Setibanya di istana, Sultan Ibrahim menerima sambutan istiadat ketenteraan di dataran istana. Pasukan Kawalan Kehormatan Utama dari Batalion Pertama Rejimen Askar Melayu Diraja mempersembahkan Hormat Diraja, selepas Agong selesai memeriksa. Selesai daripada itu, Sultan Ibrahim memasuki Istana Negara untuk menghadiri Mesyuarat Majlis Raja-Raja ke-264 (Khas), di Balairung Seri, Istana Negara.

Semasa mesyuarat tersebut, istiadat penting, seperti majlis mengangkat sumpah dan pemasyhuran jawatan , telah berlangsung, Sultan Ibrahim secara rasmi menaiki takhta dan dimasyhurkan sebagai Yang di-Pertuan Agong, berkhidmat bagi tempoh lima tahun dari 31 Januari 2024. Majlis turut menyaksikan Sultan Perak, Sultan Nazrin Muizzuddin Shah, mengangkat sumpah sebagai Timbalan Yang di-Pertuan Agong bagi tempoh yang sama.

Berikut ialah teks sumpah jawatan Agong yang dibaca oleh Sultan Ibrahim:Kami, Sultan Ibrahim ibni almarhum Sultan Iskandar, Yang di-Pertuan Agong bagi Malaysia bersumpah dengan melafazkan: Wallahi, Wabillahi, Watallahi; maka dengan lafaz ini berikrarlah Kami dengan sesungguhnya dan dengan sebenarnya mengaku akan taat setia pada menjalankan dengan adilnya pemerintahan bagi Malaysia dengan mengikut sebagaimana undang-undang dan Perlembagaan yang telah disahkan dan dimasyurkan dan akan disah dan dimasyurkan di masa hadapan ini. Dan lagi Kami berikrar mengaku dengan sesungguh dan dengan sebenarnya memeliharakan pada setiap masa Agama Islam dan berdiri tetap di atas permintaan yang adil dan aman di dalam Negeri.

## Persiapan majlis istiadat
Seri Paduka Baginda Sultan Ibrahim tidak ditabal di negeri sendiri iaitu negeri Johor, sebaliknya baginda telah dimahkotakan pada 23 Mac 2015, 5 tahun selepas menaiki takhta negeri. Persiapan tersebut telah dilaksanakan melalui Jawatankuasa Khas Acara-Acara Sempena Istiadat Pertabalan Agong ke-17 yang dipengerusikan oleh Fahmi Fadzil yang juga Menteri Komunikasi Malaysia. Disebabkan persiapan tersebut, Yang di-Pertuan Agong Sultan Ibrahim telah berkenan menangguhkan sambutan ulang tahun keputeraan baginda pada 3 Jun 2024 ke bulan September 2024. Beliau, bersama Datuk Azuan Effendy Zairakithnaini selaku Datuk Paduka Maharaja Lela,  Penyimpan Mohor Besar Raja-Raja, Tan Sri Syed Danial Syed Ahmad, Timbalan Ketua Setiausaha Kanan Jabatan Perdana Menteri, Datuk Awang Alik Jeman merangkap Pengerusi Majlis Rasmi Kerajaan bersama Ketua Pegawai Istiadat Kerajaan, Datuk Rozainor Ramli telah dipertanggungjawabkan untuk menghadap Raja, Sultan serta semua Tuan Yang Terutama bagi mempersembahkan warkah persilaan ke Istiadat Pertabalan. 

Busana Seri Paduka Baginda juga dirancang dengan memakai muskat yang juga persalinan kebesaran Yang di-Pertuan Agong lengkap dengan tengkolok, pending serta keris. Bagi Raja Permaisuri Agong pula, Seri Paduka Baginda yang bakal mengenakan persalinan yang dilengkapkan oleh seorang pereka terkemuka tempatan.  Seri Paduka Baginda berdua turut berkenan menyatukan penggunaan warna kegemaran mereka iaitu biru Tiffany dengan warna kuning diraja iaitu kuning sempena istiadat ini. Padanan rona tersebut muncul pada kad jemputan istiadat dan buku atur cara pertabalan.

Istiadat pertabalan kali ini juga menggunakan Nobat Diraja Perak setelah Sultan Ibrahim memohon sendiri perkenan daripada Sultan Perak Sultan Nazrin Shah melalui warkah persembah. Alatan muzik Nobat Diraja Perak itu akan dimainkan oleh susur galur Orang Kalur Perak. Sebagai balasan, Sultan Ibrahim juga telah memberi perkenan kepada Sultan Nazrin untuk memilih menu yang akan disajikan sewaktu Majlis Santapan Diraja sempena istiadat ini.

## Acara sampingan

Terdapat beberapa acara yang mengiringi istiadat pertabalan pada kali ini. Antaranya ialah:

* 18 Julai 2024 - Majlis Bacaan Yasin dan Doa Selamat di Masjid Negara, Kuala Lumpur
* 19 Julai 2024 - Bacaan Khutbah Jumaat khas yang memberikan penjelasan serta peringatan kepada umat Islam mengenai kepentingan Institusi Raja Berperlembagaan
* 20 Julai 2024 - Majlis Santapan Diraja di Istana Negara, Kuala Lumpur pada jam 8:30 malam
* 23 Julai 2024 - Raja Permaisuri Agong berangkat ke Hospital Orang Asli Gombak, Selangor
* 25 Julai 2024 - Pameran Raja Kita di Muzium Negara, Kuala Lumpur
* 27 Julai 2024 - Jamuan Teh Diraja di Istana Negara, Kuala Lumpur (penutupan Acara Istiadat Pertabalan)

## Lihat juga
* Pertabalan Yang di-Pertuan Agong
* Kemahkotaan Raja Charles III

## Rujukan